armvectores/hy_wikipedia_2023 huggingface dataset:
Քենդի Դալֆեր

Քենդի Դալֆեր (Դյուլֆեր) (հոլ.՝ Candy Dulfer, ծնվ. սեպտեմբերի 19,1969, Ամստերդամ), նիդերլանդացի սաքսոֆոնիստուհի և երգչուհի։ Համաշխարհային հռչակ է ձեռք բերել հանրահայտ «Լիլին այստեղ է եղել» (անգլ.՝ Lily Was Here) երաժշտական կոմպոզիցիայի շնորհիվ, որը գրել է Դեյվ Ստյուարդի հետ համատեղ 1989 թվականի նոյեմբերին։


== Կենսագրություն ==
Քենդի Դալֆերը ծնվել է նիդերլանդացի հայտնի տենոր-սաքսոֆոնիստ Հանս Դալֆերի ընտանիքում։ Հայրը Քենդիին փոքր տարիքից սովորեցրել է ջազային հայտնի կատարողների՝ Սոնի Ռոուլինգի, Քոուլման Հոքինսի, Դեքսթեր Գորդոնի երաժշտությունը ճիշտ ընկալել։ Քենդին սկսել է սաքսոֆոն նվագել վեց տարեկանից։
1989 թվականի նոյեմբերին Քենդի Դալֆերը և Դեյվ Ստյուարդը գրել են հոլանդացի ռեժիսոր Բեն Վերբոնգի «Գանձապահ կինը» (հոլ.՝ De Kassière / Lily Was Here) «Լիլին այստեղ է եղել» դրամայի թրիլերի սաունդթրեքը։ Երաժշտական թեման 1989 թվականի նոյեմբերի 25-ին դարձել է  «Dutch Top 40» ազգային հիթ շքերթի առաջատարը և պահել է դիրքը վեց շաբաթ՝ մինչև 1989 թվականի դեկտեմբեր 30-ը։ Կոմպոզիցիան հաջողություն է ունեցել նաև այլ երկրներում՝ երկրորդ տեղ նորվեգական չարտում (Norwegian Singles Chart), վեցերորդ տեղը բրիտանական չարտում (UK Singles Chart)։ 1990 թվականի ամռանը կոմպոզիցիան ԱՄՆ ամենաժաղովրդական երգերի Billboard Hot 100 հիթ շքերթում գրավել է 11-րդ տեղը։


== Ձայնագրած ալբոմներ ==
1990 - Saxuality
1993 - Sax a go go
1995 - Big Girl
1997 - For The Love Of You
1999 - Girls Night Out
2001 - Live In Amsterdam
2003 - Right In My Soul
2007 - Candy Store
2009 - Funked Up & Chilled Out
2011 - Crazy


== Ծանոթագրություններ ==
Խնկոյան

Խնկոյան (մինչև 1946 թվականի ապրիլի 4-ը՝ Ղարաբոյա),
գյուղ Հայաստանի Հանրապետության Լոռու մարզի Սպիտակի տարածաշրջանում, Փամբակ գետի ափին, մարզկենտրոնից 48 կմ հարավ-արևմուտք։
Բնակչությունը զբաղվում է անասնապահությամբ, հացահատիկի, կերային կուլտուրաների, ճակնդեղի մշակությամբ և պտղաբուծությամբ։ 1980 թվականի դրությամբ կան շինանյութերի հանքավայրեր։ Ունի ութամյա դպրոց, ակումբ, գրադարան, մսուր-մանկապարտեզ։ Խնկոյանում է ծնվել Խնկո Ապերը, այստեղ է նրա տուն-թանգարանը։ Գյուղը հիմնադրել են Բասենից և Մուշից եկածները 1827-1828 թվականներին։
Առաջին բնակիչները 1826 թ. եկել են  Վերին Բասենի Իշխու գյուղից, իսկ 1828 թ. նրանց են միացել Կարսի և մասամբ Մուշի գավառներից ներգաղթած հայերը։ Նրանք բնակություն են հաստատել լեռներով օղակված հովտում։ Առաջին բնակիչները գյուղն անվանել են Հատիկ, իսկ թուրքերի տիրապետության օրոք, ինչպես Փամբակի լեռնաշխարհի մնացած գյուղերը այս գյուղը ևս ստացավ թուրքական անուն՝ Ղարաբոյա, որ հայերեն նշանակում է սև հող։ Թուրքական տիրապետության ավարտից հետո, 1936 թ. գյուղը վերանվանվեց Խնկոյան ի պատիվ Աթաբեկ Խնկոյանի, որին իր ընտրած գրական անունով կոչվում էին Խնկո Ապեր։ Գյուղի կենտրոնում կանգնեցված է նրա հուշարձանը։
Բնակավայրը գտնվում է հանրապետության հյուսիսարևմտյան մասում՝ Բազումի և Փամբակի լեռնաշղթաների հատման տեղում, Գյումրի-Վանաձոր մայրուղուց 2 կմ հեռավորության վրա։ Մարզկենտրոնից հեռու է 48  կմ, Սպիտակից՝ 26 կմ, Գյումրիից՝ 23 կմ։ Գյուղի տարածքից սկիզբ է առնում Փամբակ գետը։ Կլիման բարեխառն է՝ ամռանը մեղմ և զով, առավելագույն ջերմաստիճանը հասնում է 27 C°, ձմեռը ցրտաշունչ է, բքառատ ու երկարատև՝ շուրջ 5 ամիս տևողությամբ։


== Բնակչություն ==
Ըստ ՀՀ 2011 թ. մարդահամարի արդյունքների` Խնկոյանի մշտական բնակչությունը կազմել է 259, առկա բնակչությունը` 255 մարդ։ 1831 թվականից ի վեր բնակեցված է հայերով, բնակչության փոփոխությունը ժամանակի ընթացքում` ստորև.


== Տես նաև ==
Խնկոյանի պատմության և մշակույթի անշարժ հուշարձանների ցանկ (Լոռու մարզ)


== Ծանոթագրություններ ==
Հարավարևմտյան դիվիզիոն (NBA)

Հարավարևմտյան դիվիզիոն (անգլ.`Southwest Division), Բասկետբոլի ազգային ասոցիացիայի (NBA) արևմտյան կոնֆերենցիայի 3 դիվիզիոններից մեկն է, որը բաղկացած է 5 թիմերից` «Դալաս Մավերիքս», «Հյուսթոն Ռոկետս», «Մեմֆիս Գրիզլիս», «Նյու Օռլեանս Հորնեթս» և «Սան Անտոնիո Սփըրս»։ Երեք ակումբներ Տեխաս նահանգից են։
Այս բաժանմունքը գործում է 2004-05 խաղաշրջանից, երբ լիգայի 29 թիմերին ավելացավ երեսուներորդը՝ «Շառլոթ Բոբքեթսը»։
Խոսե Սոռիլյա ի Մորալ

Խոսե Սոռիլյա ի Մորալ (իսպ.՝ Zorrilla у Moral, փետրվարի 21, 1817(1817-02-21)[…], Վալյադոլիդ, Իսպանիա - հունվարի 23, 1893(1893-01-23)[…], Մադրիդ, Իսպանիա), իսպանացի բանաստեղծ, դրամատուրգ։ Իսպանական խոշորագույն ռոմանտիկներից։
Սկզբնական շրջանում գրել է խռովահույզ քնարական բանաստեղծություններ («Բանաստեղծություններ», համար 1-8, 1837-1840, ժողովածու), հետագայում դիմել է իսպանական միջնադարին՝ այն հակադրելով բուրժական արդիականությանը («Տրուբադուրի երգը», համար 1-3, 1840-1841, ժողովածու, «Կապիտան Մոնտոյան», 1839, «Անտառային շուշան», 1845, կրոնախրատական ավանդազրույցներ, «Գրանադա», 1852, Էպիկական պոեմ)։
Նրա դրամաները (հիմնականում ազգային, պատմահերոսական սյուժեներով) հիմնավորում են ժողովրդի ու միապետության միաբանության գաղափարը («Կոշկակարն ու թագավորը», համար 1-2, 1840-1841)։ «Դոն Ժուան Տենորիո» (մաս 1-2, 1849) դրամայում Դոն Ժուանը պատկերված է որպես իդեալական սեր որոնող։


== Ծանոթագրություններ ==
Հիշիր, Կասպա՛ր

«Հիշի՛ր, Կասպար…» (ռուս.՝ «Помни, Каспар!»), խորհրդային լիամետրաժ սև-սպիտակ գեղարվեստական ֆիլմ, որը բեմադրել է ռեժիսոր Գրիգորի Նիկուլինը «Լենֆիլմ» կինոստուդիայում։
Ֆիլմի պրեմիերան ԽՍՀՄ-ում տեղի է ունեցել 1965 թվականի սեպտեմբերի 20-ին։


== Սյուժե ==
Գերմանացի զինվոր Կասպար Գրոլտան (Անատոլի Ռոմաշին) թափառում է Բելառուսի ճահճային անտառներում՝ հույս ունենալով հասնել յուրայիններին։ Ձմեռային օրերից մեկում նա հանդիպում է ռուս լեյտենանտ Դենիս Մարասանովին (Գերման Ժուրավլյովի), որը փախել է ռազմագերիների ֆաշիստական ճամբարից։ Նրանց միջև տեղի է ունենում դաժան պայքար, որում հաղթում է Դենիսը, ապա շարունակում է իր ճանապարհը դեպի արևելք։ Սակայն արյունաքամվող Կասպարին շրջապատում են գայլերը, և նա սկսում է օգնության կանչել։ Դենիսը չի դիմանում և վերադառնում է՝ փրկելով թշնամուն դաժան մահվանից։ Հետագա ողջ երկար ճանապարհը, քանի դեռ Կասպարը չի կարողանում ինքնուրույն տեղաշարժվել, Դենիսը նրան տանում է շալակած։ Ասես որպես փոխհատուցում իր փրկության համար՝ Կասպարը, փրկելով այժմ արդեն Դենիսին, սպանում է նրանց ճանապարհին հանդիպած գերմանացի զինվորին։ Դրանից հետո սպանվածի ինքնաձիգը տալիս է Դենիսին, իսկ ինքն է որոշում տուն գնալ։ Նրա հետևից հնչում է երկու բառ՝ «Հիշի՛ր, Կասպար...»:


== Դերերում ==
Գերման Ժուրավլյով - Դենիս Մարասաև, լեյտենանտ
Անատոլի Ռոմաշին - Կասպար Գրոլտա
Զինաիդա Դորոգովա - Ուլլա
Ալեքսանդր Միխայլով - Զայֆերտ
Օսկար Լինդ - կայարանի ծառայող
Վլադիմիր Լիպարտ - Իվան Սերպոկրիլ
Վլադիմիր Եմելյանով - Բախմատով
Վ. Վելիկոսելցև - Տիմկա
Վլադիմիր Պիցեկ - զինվոր
Իգոր Յասուլովիչ - Յակոբ
Վլադիմիր Կազարինով - պարետ
Պանտելեյմոն Կրիմով - մոտոցիկլիստ


== Դրվագներում ==


== Նկարահանող խումբ ==
Սցենարի հեղինակ և բեմադրող ռեժիսոր՝ Գրիգորի Նիկուլին
Գլխավոր օպերատոր՝ Դմիտրի Մեսխիև
Գլխավոր նկարիչ՝ Իգոր Վուսկովիչ
Կոմպոզիտոր՝ Նադեժդա Սիմոնյան
Հնչյունային օպերատոր՝ Գրիգորի Էլբերտ
Ռեժիսոր՝ Անատոլի Վեխոտկո
Օպերատոր՝ Կոնստանտին Սոբոլ
Խմբագիր՝ Ալեքսանդր Ժուրավին
Ռազմական խորհրդատու՝ գվարդիայի գեներալ-մայոր Ն. Չիգոգիձե
Նկարիչ-դիմահարդար՝ Մարգարիտա Մատուսովա
Մոնտաժող՝ Զինաիդա Շեյնեման
Ռեժիսորի օգնականներ՝ Գ. Մուչալով, Ա. Սկորուպսկայա, Վերա Լինդ
Օպերատորի օգնականներ՝ Ա. Գորկով, Գ. Նեստեռնիկով
Նկարչի օգնականներ՝ Ն. Խոլմովա, Վիկտոր Իվանով
Համակցված Նկարահանումներ․
Օպերատոր՝ Իլյա Գոլդբերգ
Նկարիչ՝ Ա. Սիդորով
Ֆիլմի տնօրեն՝ Յա. Ռոդին


== Ծանոթագրություններ ==


== Արտաքին հղումներ ==
««Помни, Каспар»»։ Государственный регистр фильмов։ Министерство Культуры Российской Федерации։ Վերցված է 2013-11-13 
«Помни, Каспар…» Аннотированный каталог фильмов киностудии «Ленфильм» 1918—2003.
«Помни, Каспар» на сайте «Энциклопедия отечественного кино»
Наталия Адаменко. (2003)։ «Д. Д. Месхиев и эпический символизм фильма «Помни, Каспар!»»։ «Киноведческие записки» № 63։ Վերցված է 2013-11-13
Նիկոլայ Սեմյոնով

Նիկոլայ Նիկոլաևիչ Սեմյոնով (ռուս.՝ Николай Николаевич Семёнов, (ապրիլի 3 (15), 1896, Սարատով, Սարատովի նահանգ, Ռուսական կայսրություն - սեպտեմբերի 25, 1986(1986-09-25), Մոսկվա, ԽՍՀՄ), սովետական ֆիզիկոս և ֆիզիկաքիմիկոս, ԽՍՀՄ ԳԱ ակադեմիկոս (1932 թ.), հասարակական գործիչ, սոցիալիստական աշխատանքի կրկնակի հերոս (1966 թ., 1976 թ.)։
Ավարտել է Պետրոգրսդի համալսարանը (1917 թ.)։ Աշխատել է Լենինգրադի ֆիզիկատեխնիկական ինստիտուտում (1920-1931 թթ.) և Լենինգրադի պոլիտեխնիկական ինստիտում (պրոֆեսոր 1928-1931 թթ.)։ 1931 թ.-ից ԽԱՀՄ ԳԱ քիմ․ ֆիզիկայի ինստ-ի տնօրենն է, 1944 թվականից՝ Մոսկվայի համալսարանի պրոֆ․։ Եղել է ԱՀՄ ԳԱ փոխպրեզիդենտը (1963-1971 թթ.), ԽՍՀՄ ԳԱ քիմիական բաժանմունքի ակադեմիկոս քարտուղարը (1957-1963 թթ.) և «Գիտելիք» համամիութենական ընկերության նախագահը (1960-1963 թթ.)։ 1961-1966 թթ.՝ ԱՄԿԿ Կենտկոմի անդամության թեկնածու։ Սեմյոնովը ստեղծել է գազային խառնուրդների ջերմային պայթյունի տեսությունը և մշակել բոցի տարածման, դետոնացման, պայթուցիկ նյութերի և վառոդների այրման ուսմունքը։ Հայտնաբերել է ճյուղավորված շղթայական ռեակցիաները և շղթայական բոցավառման (պայթյունի) երևույթը։ Ստեղծել է շղթայական ռեակցիաների ընդհանուր քանակական տեսությունը (չճյուղավորված, ճյուղավորված և «այլասերված» ճյուղավորված շղթայական ռեակցիաների համար)։
Սեմյոնովն աշխատակիցների հետ հայտնաբերել է կատալիզի նոր տեսակ՝ իոնական տարասեռ (հետերոգեն) կատալիզը բազմամոլեկուլային ադսորբցիոն շերտերում և բարակ թաղանթներում, զարգացրել է տարասեռ կատալիզում ազատ արժեքականությունների ունեցած դերի մասին պատկերացումները։ Ավելի ուշ ուսումնասիրել է էներգիական ճյուղավորումներով շղթայական ռեակցիաները (որոնք շղթայական ռեակցիաների նախկինում անհայտ տեսակ էին) և մետաղակոմպլեքսային կատալիզատորների մասնակցությամբ ընթացող համասեռ (հոմոգեն) կատալիզի կինետիկան և մեխանիզմը։ Սեմյոնովը արտասահմանյան մի շարք ակադեմիաների անդամ է։ ԽՍՀՄ V—VII գումարումների Գերագույն սովետի դեպուտատ։ Պետական (1941 թ., 1949 թ.), լենինյան (1976 թ.) և նոբելյան (1956 թ.) մրցանակներ։ Պարգևատրվել է Լենինի 7 և Աշխատանքային կարմիր դրոշի շքանշաններով։


== Ծանոթագրություններ ==
Պղնձի սուլֆատ


== Հատկություններ ==
Անգույն բյուրեղներ են, խտությունը՝ 3640 կգ/մ3։ Տաքացնելիս քայքայվում է առանց հալվելու

  
    
      
        
          
            2
            C
            u
            S
            
              O
              
                4
              
            
            →
            2
            C
            u
            O
            +
            2
            S
            
              O
              
                2
              
            
            +
            
              O
              
                2
              
            
          
        
      
    
    {\displaystyle {\mathsf {2CuSO_{4}\rightarrow 2CuO+2SO_{2}+O_{2}}}}
  ,Լավ է լուծվում ջրում (25 °C-ում 100 գ ջրում՝ 20,3 գ, 100 °C-ում 73,6 գ)։ Լուծույթից անպատվում են պղնձարջասպի կապույտ բյուրեղները՝ CuSO4•5H2O։ Հայտնի են նաև CuSO4•ЗН2O և CuSO4H2O բաղադրության բյուրեղահիդրատները։


== Նշանակություն ==
Պղնձի սուլֆատ խոնավածուծ է, խոնավության պայմաններում կապտում է և օգտագործվում է օրգանական հեղուկներում ջրի առկայությունը որոշելու համար։


== Ծանոթագրություններ ==
Բարաշևկա

Բարաշևկա (ուկրաիներեն՝ Барашівка), գյուղ Ուկրաինայի Ժիտոմիրի մարզի Ժիտոմիրի շրջանում։ Հիմնադրվել է 1500 թվականին։
2001 թվականի տվյալներով Բարաշևկա գյուղում բնակվում էր 1 250 մարդ։ Բնակավայրը զբաղեցնում է 2035 կմ² տարածք։ Բնակչության խտությունը կազմում էր 614,25 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրիբուրգ (կանտոն)

Ֆրիբուրգ (գերմ.՝ Freiburg; ֆր.՝ Fribourg; իտալերեն՝ Friburgo; ռոմանշ.՝ Friburg), կանտոն Շվեյցարիայի արևմուտքում: Այդ երկրի երկլեզու կանտոններից է. բնակչության երկու երրորդը խոսում է ֆրանսերեն, մոտավորապես մեկ երրորդն էլ՝ գերմաներեն (դրանք պաշտոնական լեզվի կարգավիճակ ունեն կանտոնի ողջ տարածքում): 


== Հակիրճ տեղեկատվություն ==
Վարչական կենտրոնը Ֆրիբուրգ քաղաքն է, որից էլ կանտոնն ստացել է իր անվանումը: Զբաղեցնում է 1.669 քառակուսի կիլոմետր տարածք՝ ներառյալ ոչ մեծ անկլավները հարևան Վոյի և Բեռնի կանտոններում ու Նոյշատել լճի ափին: 2017 թվականի դեկտեմբերի 31-ի տվյալներով բնակիչների թվաքանակը եղել է 315,074, որոնցից 43,838-ը կամ 16,65 տոկոսը օտար երկրներում ծնվածներ էին: Դավանանքի տեսակետից, ի հակադրություն վերոնշյալ հարևան երկու կանտոնների, բողոքականներն այստեղ փոքրամասնություն են, կաթոլիկները՝ մեծամասնություն և համապատասխանաբար կազմում են բնակչության 15 և 70 տոկոսը :
Տնտեսության բնագավառում կանտոնում կարևոր դեր են խաղում գյուղատնտեսությունը (մասնավորապես՝ կաթնատու անասնապահությունը) և պանրի արտադրությունը (հատկապես Գրյուերի շրջանում, որտեղ պատրաստում են նույնանուն՝ հանրաճանաչ պանրատեսակը): Տնտեսության էական ճյուղերից է նաև շոկոլադի արտադրությունը, որ վաղուց ի վեր հաստատվել է Բրոկում (այդտեղ նաև շոկոլադի հետազոտման կենտրոն է գործում):
Կանտոնի ներկայիս տրածքում և հատկապես Նոյշատել ու Մորատ լճերի ափերին մարդիկ բնակություն են հաստատել դեռևս նախապատմական ժամանակներում:
Շվեյցարական Համադաշնությանը Ֆրիբուրգը միացել է 1481 թվականին:


== Պատկերասրահ ==

		
		
		
		
		
		
		
		
		


== Ծանոթագրություններ ==


== Գրականություն ==
http://appl.fr.ch/friactu_inter/handler.ashx?fid=5980 Archived 2014-08-29 at the Wayback Machine.  http://www.fr.ch/ww/fr/pub/functions/toutes_les_actualites.cfm?fuseaction_pre=Detail&NewsID=41814
http://littlm.umontreal.ca/fileadmin/Documents/FAS/litterature_langue_moderne/Documents/4-Repertoire/Couatses_et_Grueriens_avec_couv.pdf%7Cconsulté(չաշխատող հղում) le=27 août 2013|titre=Parcours linguistiques de Fribourgeois francoprovençalophones|sous-titre=Entretiens avec des « Couatses » et des Gruériens|prénom1=Manuel|nom1=Meune|éditeur=Université de Montréal, Faculté des arts et des sciences, Département de littératures et de langues modernes|lieu=Montréal|année=2013|pages totales=50}}.


== Արտաքին հղումներ ==
Site internet officiel de la Foire de Fribourg
Site du Musée d'histoire naturelle
Պաշտոնական կայքէջ(Ֆրանսերեն)(գերմ.)
Պաշտոնական վիճակագրություն
Micropia

Micropia, միկրոօրգանիզմների՝ աշխարհում առաջին թանգարանը, որը գտնվում է Ամստերդամի կենտրոնում (Նիդերլանդներ)։


== Պատմություն ==
Ոչ սովորական թանգարանի ստեղծման գաղափարը պատկանում է Հայգ Բալյանին (Haig Balian)՝Artis արքայական կենդանաբանական այգու տնօրենին։ Միտքը իրականություն դարձնելու համար պահանջվել է 12 տարի։
Թանգարանը բացվել է 2014 թվականի սեպտեմբերի 30-ին Նիդերլանդների թագուհու ներկայությամբ։ Ստեղծման համար ծախսվել է 10 միլիոն եվրո։ Թանգարանը գտնվում է 19-րդ դարի պատմական հաստատությունում՝ Ամստերդամի կենդանաբանական այգու անմիջական հարևանությամբ, որի մասն էլ հանդիսանում է։


== Գաղափար ==
Ստեղծողներն իրենց դիմաց առաջադրանք էին դրել ցույց տալ բնության և մարդկային քաղաքակրթության սերտ փոխկապվածությունը։ Նրանց կարծիքով՝ այդ փոխկապվածությունը անհնար է գիտակցել ամբողջությամբ՝ չունենալով պատկերացումներ միկրոաշխարհի մասին, որ գոյություն ունի մակրոաշխարհի կողքին։ Այդ իսկ պատճառով Micropia թանգարանը ձգտում է հասարակության լայն շերտերի ուշադրությունը հրավիրել միկրոկենսաբանության խնդիրների վրա և այցելուներին ցույց տալ, թե ինչն է նրանց առօրյա կյանքում շրջապատում, սակայն սովորաբար մնում է աչքից հեռու։ Թանգարանի առաքելությունը նաև այն է, որ երեխաների մոտ հետաքրքրություն արթնացնի միկրոկենսաբանության նկատմամբ և աջակցի նրանց, ովքեր կորոշեն հետագայում զբաղվել այդ գործով։ Հեռանկարում թանգարանը պետք է դառնա մասնագետ միկրոկենսաբանների և այդ գիտությամբ հետաքրքրվողների հանդիպումների վայր։


== Ցուցադրություն ==
Micropia-ն ժամանակակից բարձր տեխնոլոգիական թանգարան է. շատ ցուցանմուշների հետ այցելուները կարող են փոխազդել ինտերակտիվ ռեժիմում։ Ցուցադրությունն ուղղված է այցելուների տարբեր տարիքային խմբերին. ամենափոքրերից (առաջարկվող տարիք՝ սկսած ութից) մինչև մեծահասակներ։
Թանգարանում կարելի է իմանալ միկրոօրգանիզմների տարատեսակների մասին, նրանց բնակեցման պայմանների և շրջակա միջավայրի և մարդու հետ փոխազդեցության մասին։ Բացի այդ՝ Micropia-ն ոչ միայն թանգարան է, այլև միկրոօրգանիզմների «կենդանաբանական այգի», քանի որ ցուցանմուշների մեծ մասը կենդանի են։ Հատուկ թանգարանի համար մշակվել է 3D-մանրադիտակ, որը թույլ է տալիս հետևել միկրոօրգանիզմների բազմանալուն։
Ամեն ինչից զատ՝ այցելուները թանգարանում կարող են տեսնել Էբոլա վիրուսի խոշոր մոդելը, իմանալ, թե ինչպիսի բակտերիաներ և մանրէներ են բնակվում կենցաղային տարբեր իրերի վրա, դիտել միկրոօրգանիզմների մասնակցությունը տարատեսակ բնական գործընթացներում։
Թանգարանի մասն է կազմում նաև լաբորատորիան, որտեղ թանգարանի համար միկրոօրգանիզմներ են աճեցվում, և որոնք գտնվում են մշտական հսկողության ներքո։ Այցելուները կարող են տեսնել այն ամենը, ինչ տեղի է ունենում լաբորատորիայում՝ թափանցիկ պատի միջով։ Մասնագետները, որ աշխատում են լաբորատորիայում, այցելություններ են կազմակերպում ցանկացողների համար։
Մեծահասակների համար տոմսն արժե 14 եվրո, երեխաների համար՝ 12 եվրո։


== Ծանոթագրություններ ==


== Արտաքին հղումներ ==
Micropia-ի պաշտոնական կայք (նիդեր.) (անգլ.)
Միկրոօրգանիզմների աշխարհում առաջին կենդանաբանական այգին է բացվել Ամստերդամում
Ed Yong (սեպտեմբերի 4, 2015)։ «A Visit to Amsterdam's Microbe Museum» (անգլերեն)։ New Yorker։ Վերցված է 2016-08-20
Յուլիա Լեբեդևա

Յուլի Վլադիմիրովնա Լեբեդևա (փետրվարի 26, 1978(1978-02-26), Մոսկվա, ԽՍՀՄ), ռուս և հայ գեղասահորդուհի։ 2002 ձմեռային օլիմպիական խաղերի մասնակից։


== Կենսագրություն ==
Յուլիա Լեբեդևան ծնվել է 1978 թվականի փետրվարի 26-ին Մոսկվայում։
1983 թվականից զբաղվել է գեղասահքով։ Մարզվել է Իգոր Ռուսակովի և պարուսույց Իրինա Կոլգանովայի ղեկավարությամբ։
Մինչև 1999-ը հանդես է եկել մենասահքով Ռուսաստանի համար։ 1995 թվականին Գդանսկում նվաճել է գեղասահքի Լեհական ասոցիացիայի պատանեկան գավաթը։ Երկու անգամ մասնակցել է Ռուսաստանի առաջնությանը։ 1998-ին զբաղեցրել է 6-րդ տեղը, 1999-ին՝ 11-րդ տեղը։
1999 թվականից մասնակցել է Հայաստանի համար։ Երեք անգամ մասնակցել է Եվրոպայի առաջնությանը։ 2000 և 2002 թվականներին զբաղեցրել է 22-րդ տեղը, 2001 թվականին ՝ 33-րդ։ 2000 թվականի աշխարհի առաջնությունում զբաղեցրել է է 27-րդը։
2002 թվականին ընդգրկվել է Սոլթ Լեյք Սիթիի ձմեռային Օլիմպիական խաղերում Հայաստանի հավաքականի կազմում։ Կարճ ծրագրում զբաղեցրել է վերջին ՝ 27-րդ տեղը՝ հավաքելով 68,1 միավոր և չի հայտնվել 24 եզրափակիչի մասնակիցների թվում ՝ 8,3 միավորով զիջելով Ռումինիայից որակավորված Ռոքսանե Լուկեին։
Նույն թվականին ավարտելէ ելույթները։


== Ծանոթագրություններ ==
Դիտենհոֆեն

Դիտենհոֆեն (գերմ.՝ Dietenhofen), կոմունա Գերմանիայի Բավարիա երկրամասում։
Ենթարկվում է Անսբախի վարչական շրջանին։ Բնակչությունը 5544 մարդ (ըստ 2010 թվականի դեկտեմբերի 31-ի)։ Տարածքը 63,96 կմ² է։ Պաշտոնական կոդ՝ 09 5 71 135։
Քաղաքը ստորաբաժանվում է 27 քաղաքային շրջանների։


== Ծանոթագրություններ ==


== Արտաքին հղումներ ==
Պաշտոնական էջ
Զրոյական տարածություն

Զրոյական տարածություն, տոպոլոգիական (տեղագրական) տարածություն, որի մեծությունը հավասար է զրոյի համաձայն տոպոլոգիական տարածության մեծության մի քանի ոչ համարժեք սահմանումներից մեկի։ Զրոյական տարածության գրաֆիկական պատկերը կարող է հանդիսանալ մի քանի տարածությունների ազատ կետ։


== Սահմանում ==

  
    
      
        X
      
    
    {\displaystyle X}
   տոպոլոգիական տարածությունը կոչվում է զրոյական, եթե այն համեմատաբար զրոյական է տոպոլոգիական հարթության կամ մեծ կամ փոքր ինդուկտիվ հարթություն բանաձևերում.

  
    
      
        
          d
          i
          m
        
        (
        X
        )
        =
        0
      
    
    {\displaystyle \mathrm {dim} (X)=0}
   (տոպոլոգիական հարթություն)

  
    
      
        
          I
          n
          d
        
        (
        X
        )
        =
        0
      
    
    {\displaystyle \mathrm {Ind} (X)=0}
   (մեծ ինդուկտիվ հարթություն)

  
    
      
        
          i
          n
          d
        
        (
        X
        )
        =
        0
      
    
    {\displaystyle \mathrm {ind} (X)=0}
   (փոքր ինդուկտիվ հարթություն)Կամ ավելի ստույգ.

  
    
      
        X
      
    
    {\displaystyle X}
   տոպոլոգիական տարածությունը հանդիսանում է սահմանափակ զրոյական տոպոլոգիական հարթություն, եթե  
  
    
      
        X
      
    
    {\displaystyle X}
   տարածության ցանկացած 
  
    
      
        V
      
    
    {\displaystyle V}
   բաց բազմության համար գոյություն ունի 
  
    
      
        U
      
    
    {\displaystyle U}
   բաց բազմություն 
  
    
      
        V
      
    
    {\displaystyle V}
  -ից, այնպես որ 
  
    
      
        X
      
    
    {\displaystyle X}
   բազմությունան ցանկացած կետ պատկանում է մեկ բաց բազումության՝ 
  
    
      
        U
      
    
    {\displaystyle U}
  -ից։
Տոպոլոգիական տարածությունը հանդիսանում է սահմանափակ զրոյական ինդուկտիվ հարթություն, եթե այն ունի հինք (արժեք), որը բաղկացած բաց սահմանափակ բազմությունից։


== Ծանոթագրություններ ==


== Գրականություն ==
Arhangel'skii, Alexander; Tkachenko, Mikhail (2008), Topological Groups and Related Structures, Atlantis Studies in Mathematics, Atlantis Studies in Mathematics, 1, Atlantis Press, ISBN 90-78677-06-6 
Engelking, Ryszard General Topology. — PWN, Warsaw, 1977.
Willard, Stephen General Topology. — Dover Publications, 2004. — ISBN 0-486-43479-6
Քրիստոֆեր Լլոյդ

Քրիստոֆեր Ալեն Լլոյդ (անգլ.՝ Christopher Allen Lloyd, հոկտեմբերի 22, 1938(1938-10-22), Barinitas, Municipio Barinas, Բարինաս, Վենեսուելա), ամերիկացի դերասան։ Հանդիսատեսին առավել հայտնի է «Հետ դեպի ապագա» եռապատումով (Դոկտոր Էմմետ Բրաուն), «Ով է դավել Ռոջեր նապաստակին» (Դատավոր Դում) «Ադամսների ընտանիքը» և «Ադամսների ընտանեկան արժեքները» (Հորեղբայր Ֆեստեր), «Իմ քեռին մարսեցի է» (Քեռի Մարտին) ֆիլմերով։
Լլոդյը սկզբնական ճանաչման է արժանացել 1980-ականներին ամերիկյան հեռուստատեսություններում ցուցադրվող «Տաքսի» կոչվող հեռուստասերիալում հանդես գալով։
Բացի ֆիլմերում հանդես գալուց, Լլոյդը հաճախ կատարում է ձայնավորումներ անիմացիոն ֆիլմերի և համակարգչային խաղերի համար։
Հաղթել է թվով երեք «պրայմ-թայմ Էմմի», «մեկ անկախ ոգու մրցանակ», ինչպես նաև երկու անգամ առաջադրվել է «Սատուրն» և մեկ անգամ «Էմմի» առավոտյան մրցանակի։


== Արտաքին հղումներ ==
IMDb էջ
Emmys.com էջ


== Ծանոթագրություններ ==
Լոքոյաձկներ

Լոքոյաձկներ կամ Լոքոներ (լատ.՝ Siluridae), լոքոյակերպների՝ ծածանակերպերի կարգի ձկների ընտանիք։ Ընդգրկում է 2 ցեղի շուրջ 10 տեսակ։ Հայաստանում տարածված է 1 տեսակ՝ սովորական լոքոն։


== Արտաքին կառուցվածք ==
Մարմինը զուրկ է թեփուկներից։ Մարմնի երկարությունը մինչե 5 մ է, քաշը՝ մինչե 300 կգ։ Մարմինը լերկ է, առանց թեփուկների, լորձնապատ։ Հետնալողակը երկար է և ձգվում է մինչև պոչի լողակի հիմքը։ Վերին ծնոտի վրա առկա է 1, ստորինի վրա՝ 1-2 զույգ բեղիկներ։ Ծնոտները զինված են մանր, մի քանի շարքով դասավորված ատամիկներով։


== Տարածում ==
Հայտնի է 8 սեռ՝ տարածված Եվրոպայի և Ասիայի քաղցրահամ ջրերում։ 
Հայաստանի ջրավազաններում ապրող ամենամեծ ձուկն է սովորական լոքոն (լատ.՝ S. glanis)։ Ունի մեծ գլուխ, լայն, տափակ դունչ, մեծ բացվող բերան։


== Բազմացում ==
Վերին ծնոտի 2 բեղիկները երկար են ներքին ծնոտի 4 բեղիկներից։ Սնվում է ձկներով, գորտերով, ջրալող թռչուններով։ Ջերմասեր ձուկ է։ Սեռահասուն է դառնում կյանքի 4-5 տարում, ձվադրում է ապրիլ-մայիս ամիսներին։ Սովորական լոքոներ տարածված է Սև, Կասպից, Արալյան ծովերի ավազաններում, որտեղ ունի արդյունագործական նշանակություն, իսկ Հայաստանի Ախուրյան, Քասաղ, Արփա և Որոտան գետերում ապրող լոքոներ սպորտային որսի օբյեկտ են։


== Դասակարգում ==

Belodontichthys Bleeker, 1857 - 2 տեսակ
Ceratoglanis Myers, 1938 - 2 տեսակ
Hemisilurus Bleeker, 1857 - 3 տեսակ
Hito Herre, 1924 - 1 տեսակ
Kryptopterus Bleeker, 1857 - 23 տեսակ
Micronema Lacepède, 1803 - 20 տեսակներ
Ompok Bleeker, 1862 - 1 տեսակ
Pterocryptis Peters, 1861 - 15 տեսակներ
Silurichthys Bleeker, 1856 - 8 տեսակներ
Silurus Linnaeus, 1758 - 16 տեսակներ
Wallago Bleeker, 1851 - 5 տեսակներ


== Ծանոթագրություններ ==


== Գրականություն ==
Arratia G., Kapoor B. G., Chardon M., Diogo R. Catfishes. – Enfield, New Hampshire: Science Publishers, 2003.
Burgess W. E. An atlas of freshwater and marine catfishes – a preliminary survey of the Siluriformes. – Neptune City, New Jersey: TFH Publications, 1989.
Չկալովսկոե (գյուղ, Իգլինսկի շրջան)

Անվան այլ կիրառումների համար տե՛ս՝ Չկալովսկոե (այլ կիրառումներ)Չկալովսկոե (ռուս.՝ Чкаловское, բաշկիրերեն՝ Чкаловский), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 169 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դումանիչի

Դումանիչի (ռուս.՝ Думаничи), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 124 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոսսա (կոմունա)

Ռոսսա (իտալերեն՝ Fontanetto Po), քաղաք Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 11 կմ² տարածք։ Բնակչությունը 2008 թվականի տվյալներով 185 մարդ է։ Հեռախոսային կոդը՝ +39 0164։ Փոստային ինդեքս 13020։ Խտությունը՝ 54 մարդ/կմ²։
Օգոստոսի 15-ին քաղաքում հատկապես նշվում է Սուրբ Աստվածածնի Վերափոխման տոնը։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային հաամար - 0163/75115
Էլեկտրոնային հասցե - rossa@reteunitaria.piemonte.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ֆոմինո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ՖոմինոՖոմինո (ռուս.՝ Фомино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուդովիտ Շտուր

Լյուդովիտ Վելիսլավ Շտուր (սլովեն.՝ Ľudovít Velislav Štúr, հոկտեմբերի 28, 1815(1815-10-28), Ուհրովեց, Բանովցե նադ Դեբրավոու, Տենչինի երկրամաս, Սլովակիա - հունվարի 12, 1856(1856-01-12), Մոդրա, Pezinok District, Բրատիսլավայի երկրամաս, Սլովակիա), սլովակ բանաստեղծ, բանասեր։ 19-րդ դարի 40–ական թվականների սլովակյան ազգային ազատագրական շարժման գաղափարախոս ու ղեկավար։


== Գործունեություն ==
Փիլիսոփա-բանասերի կրթություն է ստացել Բրատիսլավայի լիցեյում (1829-1833) և Հալլի համալսարանում (1838-1840)։ 1844 թվականին միջին սլովակական, բարբառի հիման վրա կատարել է (Յո․ Հուրբանի և Մ․ Հոջայի հետ) գրական լեզվի ռեֆորմ։ 1845-1848 թվականներին հրատարակել է «Սլովենսկե նարոդնե նովինի» («Սլովակյան ազգային թերթ»-ը)։ Մասնակցել է Պրագայի 1848 թվականի ապստամբությանը, 1848-1849 թվականների հեղափոխության ժամանակ գլխավորել է սլովակների ազգային ազատագրական պայքարը։ Երբ հունգարացի հեղափոխական կառավարությունը հրաժարվել է ճնշված ժողովուրդների ազգային պահանջները բավարարելուց, Շտուրն անցել է ավստրոսլավիզմի դիրքերը։ 1848 թվականից հետո ապրել է Մոդրում (ոստիկանության հսկողության տակ), զբաղվել է գիտահրապարակախոսական ու գրական գործունեությամբ։ Շտուրիի սոցիալ-տնտեսական, քաղաքական և մշակութային ծրագիրը, որը օբյեկտիվորեն բուրժուա-դեմոկրատական բնույթ է կրել, հիմք է դարձել ազգային գաղափարախոսության և ռոմանտիզմի համար գրականության մեջ։ Շտուրը հնարավոր է համարել սլովակ ժողովրդի զարգացման ոչ կապիտալիստական ուղին՝ գյուղացիական համայնքների ձևով («Սլավոնությունն ու ապագա աշխարհը», հրատարակված, 1867, ռուսերեն)։ Գրականագեղագիտական հայացքներում բացարձակացրել է բանահյուսությունը որպես ազգային ոգու և ազգային մշակութային ավանդույթի արտահայտություն («Սլավոնական ցեղերի ժողովրդական երգերի ու վեպիկների մասին», 1853)։


== Ծանոթագրություններ ==
Լիտվական մեծ իշխանություն

Լիտվական մեծ իշխանություն, պետություն ժամանակակից Լիտվայի և Բելառուսիայի տերիտորիաների մի մասում XIII-րդ-XVI դարերը։ Գալիցա-Վոլինյան տարեգրության համաձայն 1219 թվականի ռուս-լիտվական պայմանագրում նշվում է Լիտվական պետության գոյության մասին։ Մեծ իշխանի իշխանության ուժեղացումը հանգեցրեց Մինդովգի (Մինդաուգաս) գլխավորությամբ լիտվական հիմնական հողերի (նաև որոշ բելառուսական հողերի) միավորմանը Լիտական իշխանությունյան մեջ։ Մեծ իշխանության կազմավորումն արագացավ գերմանացի խաչակիրների ագրեսիայի դեմ պայքարելու անհրաժեշտությամբ։ XIV դարը իշխաններ Գեդիմինի, Օլգերդի (Ալգիրդաս) օրոք Լիտական մեծ իշխանությունը ընդարձակեց իր տիրույթները՝ միավորելով ամբողջ բելառուսյան, մասամբ Ուկրաինան և ռուսական հողերը, որտեղ պահպանվեցին տեղական խոշոր կալվածատերերի (մագնատների) ինքնավարական և անձեռնմխելիության իրավունքները։ Պետության գլուխ կանգնած էր մեծ իշխանը, նրան կից՝ ավագանու և բարձր հոգևորականության ներկայացուցիչների խորհուրդը։ Գերմանական ասպետական օրդենների հարձակման դեմ ուժերը միավորելու և իր իշխանությունը ամրապնդելու համար մեծ իշխան Յագայլոն Լեհաստանի հետ 1385 թվականին կնքեց Կրևյան ունիան։ 1392 թվականից Լիտվայի մեծ իշխան դարձավ Վիտովտը (Վիտաուտաս)։ 1410 թվականին լիտվա-ռուսական և լեհական զորքերը, չեխ գնդերի մասնակցությամբ, ջախջախեցին Տևտոնական օրդենի ասպետներին։ Խոշոր ֆեոդալական հողատիրության աճն ու տիրապետող դասակարգի համախմբումը ուղեկցվում էր գյուղացիների զանգվածային ճորտացմամբ և գյուղացիական ապստամբություններով։ Տնտեսական կախվածության աճին զուգընթաց ուկրաինական և բելառուսական հողերում ուժեղացավ ազգային ճնշումը։ Գորոդելյան ունիան (1413) լիտվական կաթոլիկ ազնվականների վրա տարածեց լեհական շլյախտայի իրավունքները։ XV դարի վերջին կազմավորվեց Պաների ռադան, որն իր հսկողության տակ վերցրեց մեծ իշխանի իշխանությունը։ XV դարի 2-րդ կեսից Ռուսիայի (XIV դարին ուժեղացել էր Մոսկվայի իշխանությունը) դեմ պատերազմների (1500-1503, 1507-1508, 1512-1522, 1534-1537) հետևանքով Լիտական մեծ իշխանությունը կորցրեց նախկինում զավթած ռուսական հողերը։ Հակաֆեոդալական ելույթների աճը, ներդասակարգային հակասությունների սրումը, ձգտումը դեպի արևելք, ինչպես նաև Լիվոնյան պատերազմում (1558-1583) կրած անհաջողությունը հանգեցրին 1569 թվականի Լյուբլինյան ունիայով Լիտական մեծ իշխանությունյան միավորմանը Լեհաստանի հետ մեկ պետության՝ Ռեչ Պոսպոլիտայի մեջ։
Դարի գլուխ

«Դարի գլուխ», գերեզմանատուն Հայաստանի Գեղարքունիքի մարզի Գավառ քաղաքում, գործել է XV—XX դդ.: Այստեղ եղած խաչքարերից հատկապես հիշարժան է XVI դարի նշանավոր վարպետ Սիմոն կազմողից հայտնի միակ խաչքարը, որը գտնվում է գերեզմանատան սուրբ Ստեփանոս մատուռի հարավային պատի տակ։ Նշված է Գավառի պատմության և մշակույթի անշարժ հուշարձանների ցանկում։ Գերեզմանատան խաչքարերից մեկի վրա կա անձանագրություն Գավառնո ջրանցք կառուցման մասին։


== Ծանոթագրություններ ==
Իսմաիլովո (այլ կիրառումներ)

Իսմաիլովո, կարող է վերաբերել՝

Իսմաիլովո - գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Իսմաիլովո - գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Անսեռ սերունդ

Անսեռ սերունդ, սպորոֆիտ, բույսերի անհատական զարգացման փուլերից մեկը։ Բույսերի տարբեր խմբերի անսեռ սերունդի զարգացման աստիճանն ու կյանքի տևողությունը միանման չեն։ Մեզ շրջապատող բոլոր կանաչ բույսերը անսեռ սերունդներ են։ Սեռական սերնդի համեմատությամբ անսեռ սերունդի բջիջների կորիզի քրոմոսոմների քանակը կրկնապատկված է։


== Տես նաև ==
Կլոնավորում
Ֆալ

Ֆալ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Քևին Լավ

Քևին Ուեսլի Լավ (անգլ.՝ Kevin Wesley Love, սեպտեմբերի 7, 1988(1988-09-07)[…], Սանտա Մոնիկա, Լոս Անջելես շրջան, Կալիֆոռնիա, ԱՄՆ), ամերիկացի պրոֆեսիոնալ բասկետբոլիստ։ Ներկա պահին հանդես է գալիս Բասկետբոլի ազգային ասոցիացիայի (NBA) «Կլիվլենդ Կավալիերս» ակումբում և Միացյալ Նահանգների բասկետբոլի ազգային հավաքականում` որպես կենտրոնական և ծանր հարձակվող։
Հաջող հանդես գալով Լեյք Օսվեգոնի ավագ դպրոցում (Օրեգոն նահանգ)` Լավը մեկ մրցաշրջան հանդես է գալիս Լոս Անջելեսի կալիֆորնյան համալսարանի (UCLA) «Բրուինս» թիմում՝ 2008 թվականին հասնելով մինչև NCAA-ի 1/4 եզրափակիչ։ Լավը որոշում է մնացած երեք տարիները համալսարանում անցկացնելու փոխարեն միանգամից հայտ ներկայացնել NBA և մասնակցել 2008 թվականին կայանալիք դրաֆթում, որտեղ ընտրվում է 1-ին ռաունդի 5-րդ ընտրությամբ՝ «Մեմֆիս Գրիզլիսի» կողմից և անմիջապես փոխանակվում «Թիմբերվուլվզի» հետ՝ նույն դրաֆթի 3-րդ ընտրություն Օ Ջեյ Մեյոյի հետ։ Փոխանակման մեջ ընդհանուր առմամբ ներառված են եղել թվով 8 բասկետբոլիստ։
«Կավաիերսի» կազմում 2016 թվականին ճանաչվել է NBA-ի չեմպիոն։
Միացյալ Նահանգների հավաքականի կազմում Լավը 2 անգամ նվաճել է ոսկե մեդալ՝ Լոնդոնի օլիմպիական խաղերում (2012) և ՖԻԲԱ-ի աշխարհի առաջնությունում (2010)։ 
«Ասոոշիեդ պրես» հանդես


== Ծանոթագրություններ ==


== Արտաքին հղումներ ==
NBA.com էջը
Էջը բասկետբոլ ռեֆերենսում Archived 2016-06-21 at the Wayback Machine.
Milky Way

Milky Way (անգլերենից՝ «ծիր կաթին»), շոկոլադե բատոն՝ ծածկված թեթև վանիլային նուգայով՝ կաթնային շոկոլադով, որն արտադրում է ամերիկյան ընկերություն՝ Mars Incorporated-ը։ Բատոնը պատրաստվեց 1923 թվականին ամերիկացի ձեռնարկատերի՝ բիզնես-մագնատի և հրուշակագործ Ֆրանկլին Մարսի կողմից։


== Ամերիկյան տարբերակ ==
Milky Way բատոնի ամերիկյան տարբերակը պատրաստվեց շոկոլադե նուգայով, վերևում պատված կաթնային շոկոլադով (մեջը - կարամել) և հանդիսանում է Mars շոկոլադե բատոնի համարժեքը։


== Եվրոպական և ավստրալիական տարբերակ ==
Շոկոլադե բատոնի եվրոպական տարբերակը պատված չէ կարամելով և հանդիսանում է «3 հրացանակիներ» շոկոլադե բատոնի նմանօրինակը։ Այն կազմված է նուգայից, որն ավելի թեթև է, քան Mars շոկոլադե բատոնի նուգան։ Ցածր խտության պատճառով (0,88 գ/սմ³) Milky Way-ը լողում է կաթի վրա առանց խորտակելու։ Հնում բատոնի այդ հատկությունն օգտագործվեց գովազդային ընկերության համար Գերմանիայում, Ֆրանսիայում, Լեհաստանում, Ռուսաստանում։ Շոկոլադե բատոնի եվրոպական տարբերակն ունի վանիլային համ, մինչև 1989 թվականը ուներ շոկոլադե համ։ Շոկոլադե տարբերակի ավստրալիական տարբերակը ունի շոկոլադե համ։


== Բնութագիր ==
Պահպանման ժամկետը՝ շուրջ 8 ամիս արտադրման պահից։
Պահել +5 °C մինչև +22 °C շերմաստիճանում հարաբերակն խոնավությամբ 70 % ոչ ավել։


=== Բաղադրություն ===
Միջուկ՝ շաքար, գլյուկոզային մրգահյութ (եգիպտացորենի), բուսական արմավենու ռաֆինացրած դեզոդորացված յուղ, չոր յուղազուրկ կաթ, գարու ածիկային հյութահանուկ, աղ, չոր խնձորի սպիտակուց՝ բնական բուրահաղորդչի նման (վանիլին)։
Շոկոլադ՝ Կաթնային շոկոլադ (կակաո արտադրանքներ- 27 % ոչ ավել, չոր յուղազուրկ մնացորդ- 4,5 % ոչ ավել, չոր կաթնային արտադրանքներ- 20 % ոչ ավել, կաթնային յուղ- 4 % ոչ ավել), շաքար, կակաո-յուղ, ամբողջական չոր կաթ, սղկած կակաո, կաթնաշաքար, էմուլգատոր (սոյայի լեցիտին)՝ բնական բուրահաղորդչի նման (վանիլին), չոր յուղազուրկ կաթ, կարող է պարունակել աննշան քանակությամբ արախիս։


== Milky Way Stars ==
Ինչպես նաև կա արտադրանք՝ Milky Way Stars անունով, որը կազմված է օդային շոկոլադից և ունի աստղերի տեսք։ Դրանք վաճառվում են 33 գրամանոց փաթեթներում և հանդիսանում են փոքրիկ երեխաների գլխավոր կերպար։


== Հետաքրքիր փաստեր ==
Milki way — անգլերենից թարգմանվում է ինչպես կաթնային ճանապարհ։
բատոնի ամենահիշվող կարգախոսը - «Կաթը կրկնակի համով է, եթե դա Milky Way է»։
Գովազդային տեսահոլովակներում պնդում էին, որ այն չի խորտակվում կաթի մեջ, քանի որ այն գրեթե ամբեղջովին կազմված էր կաթից։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Շոկոլադի պաշտոնական կայքէջ
Մարգար (անուն)

Անվան այլ կիրառումների համար տե՛ս՝ Մարգար (այլ կիրառումներ)Մարգար` տղամարդու հայկական անուն է։ Ազգանունաստեղծ է Մարգարյանի համար։ Ունի նաև Մարգարե ձևը։


== Նշանակությունը ==
Ըստ Հրաչյա Աճառյանի հայերեն մարգարե բառի կրճատ ձևն է։ 


== Կրողները ==
Մարգար (Մարգար Ավետիսյան, 1880 թ.Նոր Բայազետ, Ռուսական Կայսրություն-1944 թ.Թբիլիսի)` հայ արձակագիր և թարգմանիչ
Մարգար Առուստամով (Առուստամյան) (1854-1904 թթ.)` բժիշկ-համաճարակագետ
Մարգար Դավթյան (1910 թ.Շոռոթ, Նախիջևանի տարածք-1964 թ.Բաքու)` հայ արձակագիր և թարգմանիչ

Մարգար Ղարաբեկյան (Մականունը՝ Դև, 1901-76 թթ.Թեհրան)` իրանահայ բանաստեղծ
Մարգար Հասրաթյան (Մորուս Հասրաթյան, 1902 թ.Ախլաթյան, ներկայիս` Սյունիքի մարզ-1979 թ.Երևան)
Մարգար Մարգարյան (1894 թ.Վաղարշապատ-1941 թ.Երևան)` հայտնի դուդուկահար
Մարգար Սեդրակյան (1907 թ.Խառակոնիս, Վանի վիլայեթ, Օսմանյան կայսրություն-1973 թ.Երևան)` հայտնի կոնյակագործ
Մարգար Վարժապետ (1858 թ.Վարդենիս, Մուշի գավառ-1893 թ.Բաղեշ)՝ հայ ազատագրական պայքարի գործիչ


== Ծանոթագրություններ ==
Ջեֆերսոն շրջան (Նյու Յորք)

Անվան այլ կիրառումների համար տե՛ս՝ Ջեֆերսոն շրջան (այլ կիրառումներ)
Ջեֆերսոն շրջան (անգլ.՝ Jefferson County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 4.810 կմ² է, բնակչությունը՝ 116.229 մարդ (2010 թ. տվյալներով)։ Շրջկենտրոնն է Ուոտերթաուն բնակավայրը։ Կազմավորվել է 1805 թ.։


== Արտաքին հղումներ ==
Պաշտոնական կայք(անգլ.)
Ադրբեջանի ֆուտբոլային ակումբների ցանկ

Ցանկ է, որտեղ ներկայացված է Ադրբեջանի ֆուտբոլային երկու ստորաբաժանումները ֆուտբոլային ակումբները ըստ հիմնադրման տարեթվերի, նախագահները և տվյալ ակումբի սեփական տնային մարզադաշտը։


== Ադրբեջանական Պրեմիեր-Լիգա 2013-14 ==


== Azerbaijan First Division 2013-14 ==


== ԱՖՖԱ Սիրողական ֆուտբոլ ==
ՖԱ Աբշերոն
ՖԱ Մասալլի
ՖԱ Գանկլագիրբի
ՖԱ Դյիդեր Շուշա
ՖԱ Սպարտակ Բաքու
ՖԱ Ղարաբաղ Արցախ
ՖԱ Նիդջան Մաշտագի
ՖԱ Ֆամիդա
ՖԱ Սումգաիթ Կ.
ՖԱ Կովկաս Բելոկան
ՖԱ Միլ Բեյլագան
ՖԱ Բաքու Այուլդուզ
ՖԱ Բայիլ Ռովերս
ՖԱ Նեֆտչի ԻՖՄ
Դենիզչի ԽԴՆԴ
ՖԱ Ադլիա Բաքու
ՖԱ Սպարտակ Գուբա
Սուրբ Հարություն եկեղեցի (այլ կիրառումներ)

Սուրբ Հարություն եկեղեցի կարող է վերաբերել հետևյալ եկեղեցիներին

Սուրբ Հարություն եկեղեցի (Բուղաշեն) - հայկական առաքելական եկեղեցի Ջավախքի Բուղաշեն գյուղում։
Սուրբ Հարություն եկեղեցի (Խարկով) - Ուկրաինայի Խարկով քաղաքում։
Սուրբ Հարություն եկեղեցի (Հալլե) - Գերմանիայի Հալլե քաղաքում։
Սուրբ Հարություն եկեղեցի (Մբաբանե) - Սվազիլենդի մայրաքաղաք Մբաբանեում։
Սուրբ Հարություն եկեղեցի (Մոսկվա) - ՌԴ-ի մայրաքաղաք Մոսկվայում
Սուրբ Հարություն եկեղեցի (Ծաղկաձոր) - հայ առաքելական եկեղեցի Ծաղկաձոր քաղաքում, Կեչառիսի վանքային համալիրի 4 եկեղեցիներից է, գտնվում է հիմնական համալիրից որոշակի հեռավորության վրա։
Սուրբ Հարություն եկեղեցի (Դաքքա), Հայ առաքելական եկեղեցի Բանգլադեշի Դաքքա քաղաքի հին հատվածի Արմանիտոլա շրջանում։
Սուրբ Հարություն եկեղեցի (Սանկտ Պետերբուրգ), Հայ առաքելական եկեղեցու տաճար Ռուսաստանի Դաշնության Սանկտ Պետերբուրգ քաղաքում՝ Սմոլենսկի հայկական գերեզմանատան մոտ։
Սուրբ Հարություն եկեղեցի (Դոնի Ռոստով), Ռուսաստանի Դոնի Ռոստով քաղաքում։
Սուրբ Հարություն եկեղեցի (Ներքին Դվին)
Սուրբ Հարություն եկեղեցի (Ներքին Դվին)
Սուրբ Հարություն եկեղեցի (Աբուլ), Վրաստան, Աբուլ
Սուրբ Հարություն եկեղեցի գյուղ Բալխո ( Վրաստան)
Սուրբ Հարություն եկեղեցի գյուղ Փոքր Սամսար ( Վրաստան)
Սուրբ Հարություն եկեղեցի գյուղ Փարաքար ( Հայաստան)
Արեադու

Արեադու (պորտ.՝ Areado), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևելյան մասում։ Մտնում է Ալֆենաս գավառի կազմի մեջ։ Բնակչությունը կազմում է 13 271 մարդ՝ 2006 թվականի տվյալներով։ Գրավում է 280,754 կմ2 տարածք։ Բնակչության խտությունը կազմում է՝ 47,3 մարդ/կմ2։


== Պատմություն ==
Քաղաքը հիմնադրվել է 1925 թվականի սեպտեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 51.332.647,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.012,56 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,780 (տվյալները ՄԱԿ-ի զարգացման ծրագրի)։
Աստերուսիա

Աստերուսիա  (հուն․՝ Αστερούσια Όρη) կամ Կոֆինաս (Κόφινας), ոչ բարձր սարերի շղթա հունական Կրետե կղզու հարավային մասում, Հերակլիոն անվանումը կրող վարչական միավորի տարածքում, Լիբիական ծովի ափին։ Ամենաբարձր գագաթը՝ Կոֆինասը, ունի 1231 մետր բարձրություն։ Սարերը, ունենալով բնապահպանական և հնագիտական կարևորություն, ներառվել են «Nature-2000» ցանկում։ Այնտեղ հանդիպում են գառնանգղ /Gypaetus barbatus/, ճերմակագլուխ գիշանգղ /Gyps fulvus/, քարարծիվ /Aquila chrysaetos/, բազեանման արծիվ /Aquila fasciata/, սապսան /Falco peregrinus/, ամռանը՝ նաև Falco eleonorae:
Սարերում իրականացված հնագիտական պեղումների արդյունքում հայտնաբերվել են հին  կրետեական մշակույթների բազմաթիվ վկայություններ։ Ավելին. մինոյան մշակույթի ամենանշանակալից հուշարձաններից մեկն է հայտնաբերվել լեռնաշղթայի հյուսիսային հատվածում՝ Ֆաիստոսի մերձակայքում։ Ակնհայտորեն՝ Ֆաիստոսի պալատը կառուցվել է ընդարձակ Մեսարա դաշտավայրն ու շրջակա սարերը տեսադաշտում ունենալու նպատակադրումով։ Ինչպես տեղեկացնում է Բրիտանիկա հանրագիտարանը, լեռնաշղթան անվանվել է նաև Կոֆինոս՝ նրա ամենաբարձր գագաթի անունով։


== Ծանոթագրություններ ==


== Արտաքին հղումներ ==
Έθνος, Στα φαράγγια των Αστερουσίων
Climbing in Crete, Αστερούσια Archived 2005-05-03 at the Wayback Machine.
Մակապայի գավառ

Մակապաի գավառ (պորտ.՝ Microrregião de Macapá), գավառ Բրազիլիայում, մտնում է Ամապա նահանգի մեջ։ Մտնում է Ամապա նահանգի հարավային մարզի մեջ։ 2006 թվականի տվյալներով բնակչությունը կազմում է 508 764 մարդ։ Տարածքը՝ 38 503,162 կմ 2։ Բնակչության խտությունը՝ 13,2 մարդ/կմ²։


== Գավառի կազմ ==
Գավառի կազմի մեջ են մտնում հետևյալ համայնքները.

Կուտիաս
Ֆերրեիրա Գոմիս
Իտաուբալ դու Պիրիրին
Մակապա
Պորտու Գրանդի
Սանտանա
Սերրա դու Նավիու
Թոնդրակ (Մանազկերտի գավառ)

Թոնդրակ, ավան Մեծ Հայքի Տուրուբերան աշխարհի Ապահունիք գավառում, ավելի ուշ ավան կամ գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում է Մանազկերտից 8-9 կմ հարավ-արևմուտք՝ Արածանիի ձախ կողմում՝ լեռնալանջի վրա։


== Անվան ստուգաբանություն ==
Գյուղում կային բնական փոսեր, որոնք բնակիչները որպես թոնիր էին օգտագործում։ Այստեղից էլ առաջացել է Թոնդրակ անվանում։


== Պատմություն ==
Թոնդրակ գյուղը 9-11-րդ դարերում մեծ է դեր է ունեցել Հայաստանի քաղաքական կյանքում։ Այստեղ են կենտրոնացել այն ժամանակների աղանդավորական շարժման մասնակիցները, որոնք գյուղի անունով կոչվեցին թոնդրակյաններ։ Շարժումը կոչվեց Թոնդրակյան շարժում։ 1051-1052 թվականներին Գրիգոր Մագիստրոսը դաժան պատժի է ենթարկում աղանդավորներին։
1915 թվականի Մեծ եղեռնի ժամանակ բնակչությունը ենթարկվեց կոտորածի և տարհանման։ Դրանից հետո Թոնդրակը դարձավ անշուք բնակավայր։


== Տնտեսություն ==
XX դարի սկզբին ուներ 50 տուն հայ և թուրք բնակիչ։


== Պատմամշակութային կառույցներ ==
Թոնդրակն ուներ Ս. Հովհաննես անունով եկեղեցի։


== Գրչություն ==
Ս. Հովհաննես եկեղեցին հանդիսանում էր գրչության կենտրոն։ Մեզ են հասել մի քանի ձեռագրեր, որոնցից մեկը 1331 թվականի է պատկանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալեմդաղ

Ալեմդաղ, գյուղ Օսմանյան կայսրությունում, Տրապիզոնի վիլայեթի Թերմեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Ռոզաննա Գուլակյան

Ռոզաննա Կարպի Գուլակյան (), հայ խորհրդային դերասանուհի։ ՀԽՍՀ վաստակավոր արտիստ։ Ռեժիսոր, ՀԽՍՀ ժողովրդական արտիստ Արմեն Գուլակյանի քույրը։


== Կենսագրություն ==
Աշխատել է Երևանի Միկոյանի անվան պատանի հանդիսատեսի թատրոնում։


== Ծանոթագրություններ ==
Աղեղով ցիտրա

Աղեղով ցիտրա (անգլ.՝ Bowed psaltery), լարային աղեղնավոր երաժշտական գործիք։ Ի տարբերություն սովորական ցիտրայի, որը ստեղծվել է դարեր առաջ, աղեղով ցիտրան շրջանառության մեջ է մտել միայն քսաներորդ դարում։


== Նվագը ==
Աղեղով ցիտրա նվագելու երկու տարբերակ կա։ Այն նվագում են կամ ջութակի պես՝ մեկ ձեռքով բռնելով գործիքը, իսկ մյուսով աղեղը հպում լարերին, կամ գործիքը հենում են և երկու ձեռքերում էլ աղեղներ ունենալով նվագում։
Աղեղը հպվում է լարերի վերջնամասին։ Գոյություն ունի աղեղի երկու տեսակ՝ կլոր աղեղանման կամ քառակուսիատիպ։


== Արտաքին հղումներ ==
Video "Introduction to the Bowed Psaltery" by James Jones
Քյուրդամիր

Քյուրդամիր (ադրբ.՝ Kürdəmir),  հայերեն՝ Լպինք, քաղաք ներկայիս Ադրբեջանական Հանրապետության հյուսիսային մասում, Քյուրդամիրի շրջանի վարչական կենտրոնը։ Բնակչությունը՝ ▲15 385 մարդ (1989)։


== Բնակչություն ==


== Ծանոթագրություններ ==
Խոլմի (այլ կիրառումներ)

Խոլմի, կարող է վերաբերել՝

Խոլմի - գյուղ Ռուսաստանի Սմոլենսկի մարզի Ելնինսկի շրջանի կազմում։
Խոլմի - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Խոլմի - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Խոլմի - գյուղ Ռուսաստանի Սմոլենսկի մարզի Ուգրանսկի շրջանի կազմում։
Խոլմի - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Խոլմի - գյուղ Ռուսաստանի Սմոլենսկի մարզի Վելիժսկի շրջանի կազմում։
Գրիգոր Ա (այլ կիրառումներ)

Գրիգոր Ա անունը կարող է վերաբերել.

Գրիգոր Ա, (257-331), հայոց առաջին հայրապետ, կաթողիկոս
Գրիգոր Ա, (իշխել է 1051-1072), Սյունիքի թագավոր
Գրիգոր Ա, (իշխել է 13-րդ դարում), Վերին Խաչենի (Արցախ) իշխան
Գրիգոր Ա, Աղվանքի կաթողիկոս 1131-1139
Լեյք Բելլ

Լեյք Բելլ (անգլ.՝ Lake Caroline Siegel Bell, մարտի 24, 1979(1979-03-24), Նյու Յորք, Նյու Յորք), ամերիկացի դերասանուհի, ռեժիսոր և սցենարիստ։


== Կենսագրություն ==
Լեյք Բելլը ծնվել է ԱՄՆ-ի Նյու Յորք քաղաքում, դիզայնով զբաղվող ընկերությունների տնօրեն՝ Ռոբին Բելլի և Հարվի Սիգելյայի ընտանիքում։ Նրա մայրն արմատներով անգլոսաքսոնացի է, իսկ հայրը՝ հրեա, այդ իսկ պատճառով նա պնդում է, որ նա հրեա չէ։ Լեյքն ունի ավագ եղբայր՝ Լյուկ Սիգելը, ինչպես նաև երկու խորթ քույրեր՝ Քորթնին և Մակքենզին։ Բելլը սովորել է Նյու Յորքի Չապին-Սքուլ դպրոցում և Կոնեկտիկուտ նահանգի Սիմսբուր քաղաքի Ուեսթմինսթերյան դպրոցում։ Պատանեկության մի մասը անց է կացրել Ֆլորիդայում, որտեղ հաճախել է Սուրբ Էդուարդի դպրոցը։


== Անձնական կյանք ==
2011 թվականից Բելլը սկսել է հանդիպել նկարիչ և դաջվածքի վարպետ Սքոթ Կեմպբելլի հետ։ Նրանք նշանվել են Բելլի ծննդյան օրը՝ 2012 թվականի մարտի 24-ին, և ամուսնացել են 2013 թվականի հունիսի 1-ին։ Ամուսիններն ունեն երկու երեխա՝ դուստր Նովան (ծնվել է  2014 թվականին) և որդի Օզգուդը (ծնվել է  2017 թվականին)։


== Ֆիլմագրություն ==


== Ծանոթագրություններ ==


== Արտաքին հղումներ ==
Լեյկ Բելլ Internet Movie Database կայքում
Ռաֆայել Հովհաննիսյան (ֆիզիկոս)

Անվան այլ կիրառումների համար տե՛ս՝ Ռաֆայել Հովհաննիսյան (այլ կիրառումներ)Ռաֆայել Սմբատի Հովհաննիսյան (մայիսի 5, 1927(1927-05-05), Հայկավան, Հայաստան - դեկտեմբերի 25, 1996(1996-12-25), Երևան, Հայաստան), հայ խորհրդային ֆիզիկոս։ Ֆիզիկա-մաթեմատիկական գիտությունների դոկտոր (1976), պրոֆեսոր (1977)։ 


== Կենսագրություն ==
Ավարտել է Լենինականի մանկավարժական ինստիտուտը (1949)։ Եղել է նույն ինստիտուտի (1956-1958) և Երևանի համալսարանի (1969-1977) ընդհանուր ֆիզիկայի ամբիոնի վարիչ, 1981-1991 թվականներին՝ ԵՊՀ ֆիզիկայի ամբիոնի վարիչ։
Աշխատանքները վերաբերում են տարածական սահմանափակ համակարգերի հավասարակշռության և կայունության հարցերին։ Ստացել է մագնիսական դաշտի առկայությամբ հարթ, գլանային և գնդային ինքնագրավիտացիոն կազմավորումների կայունության չափանիշները փոքր գրգռումների դեպքում։
Գյավուրդաղ (այլ կիրառումներ)

Գյավուրդաղ, կարող է վերաբերել՝

Գյավուրդաղ - աղբյուր Եփրատի վտակ Կարասուի ակունքների շրջանում
Գյավուրդաղ - լեռ Կիլիկիայում, Ամանոսի լեռնաշղթայում
Գյավուրդաղ - լեռ Հայկական լեռնաշխարհում, Բյուրակն֊Մնձուրյան լեռնահամակարգում
Գյավուրդաղ - լեռ Հայկական լեռնաշխարհում, Կարգաբազար լեռնաշղթայում
Գյավուրդաղ - լեռնաշղթա Կիլիկյան Տավրոս լեռնահամակարգում
(7768) 1991 SX1

(7768) 1991 SX1, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 16-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,228138 ա. մ., առավելագույնը մոտենում է 2,162 ա. մ. հեռավորության վրա և հեռանում 2,2943 ա. մ.։ Արեգակի շուրջ մեկ ամբողջական պտույտ է կատարում 1214,82 երկրային օրվա ընթացքում, իր ուղեծրով շարժվելով միջինում 0,29634 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7768) 1991 SX1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստվածամոր «Օդիգիտրիա» սրբապատկերի եկեղեցի (Կրիմսկի)

Աստվածամոր «Օդիգիտրիա» սրբապատկերի եկեղեցի (ռուս.՝ Церковь иконы Божией Матери), ուղղափառ տաճար Ռուսաստանի Ռոստովի մարզի Ուստ-Դոնեցկի շրջանի Կրիմսկի խուտորում։ Ենթարկվում է Ռուս Ուղղափառ եկեղեցու Վոլգոդոնսկի և Սալսկի թեմի Սեմիկարակորսկի գործակալությանը։ Կառուցված է ռետրոսպեկտիվիզմի ոճով։ Գտնվում է Ծննդյան նրբանցք, 14 հասցեով։


== Պատմություն ==
Կրիմսկի խուտորի Աստվածամոր «Օդիգիտրիա» սրբապատկերի եկեղեցին կառուցվել է 1854 թվականին և օծվել է հանուն Աստվածածնի «Օդիգիտրիա» սրբապատկերի (որը, ըստ ավանդության, պատկերել է անձամբ Ղուկաս ավետարանիչը)։ Հիմնական շենքը և զանգակատունը կառուցվել են քարից, իսկ կցակառույցները` փայտից։ 1865 թվականին տաճարին կից բացվել է եկեղեցական-ծխական դպրոց։
Խորհրդային իշխանության տարիներին տաճարը, ինչպես շատ այլ եկեղեցիներ հակակրոնական հալածանքների ժամանակաշրջանում, փակվել է։ Եկեղեցու շենքը երկար տարիներ օգտագործվել է որպես հացահատկի շտեմարան և 20-րդ դարի վերջում լքվել է։
1990 թվականին տաճարը վերադարձվել է Ռուս ուղղափառ եկեղեցուն` վերականգնելու և հետագայում ժամերգություններ անցկացնելու համար, որոնք վերսկսվել են նույն թվականին։ Դրանից հետո այնտեղ անցկացվել են վերակառուցման աշխատանքներ. վերականգնվել է բեմը, տեղադրվել են պատկերակալ, կառուցվել է ամբիոնը, եկեղեցու տարածքը ցանկապատվել է։ 2004 թվականին տեղադրվել են նոր գմբեթը, զանգակատան նոր զանգերը, սկսվել են տաճարը որմնանկարելու աշխատանքները։


== Ծանոթագրություններ ==
Ժերնովկա (գյուղ, Սիչովսկի շրջան)

Անվան այլ կիրառումների համար տե՛ս՝ Ժերնովկա (այլ կիրառումներ)Ժերնովկա (ռուս.՝ Жерновка), գյուղ Ռուսաստանի, Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)